AS Monaco (krepšinio klubas)

Monako „AS Basket“ (pilnas pavadinimas „Monako sporto asociacijos krepšinio klubas“ ) – krepšinio klubas iš Monako kunigaikštystės, Fonvjėjaus, rungtyniaujantis Prancūzijos krepšinio sistemoje. Priklauso „AS Monaco“ sporto klubui.

 Istorija 

„AS Monaco“ krepšinio sekcija įkurta 1928 m. L’Histoire de la Roca Team Pirmas rimtas pasiekimas – 1950 m. pasiekta antra vieta Prancūzijos krepšinio lygoje. 1973 m. laimėjo antrąjį šalies divizioną. 1974–1975 m. debiutavo tarptautinėje arenoje – Koračo taurėje. 1982–1983 m. pasiekė Koračo taurės pusfinalį. XX a. devintajame dešimtmetyje buvo pajėgi Prancūzijos lygos komanda, bet paskui sekė kritimas į žemesnius divizionus.

2014 m. „Monakas“ laimėjo trečiąjį Prancūzijos divizioną, kitais metais – antrąjį, ir galiausiai 2015–2016 m. grįžo į elitinį divizioną. 2016–2017 ir 2017–2018 m. rungtyniavo FIBA Čempionų lygoje, kurioje užėmė atitinkamai 2 ir 3 vietas, o 2018–2019 m. perėjo į Europos lygą. 2020–2021 m. sezone monakiečiai finale įveikė Kazanės „UNIKS“, laimėjo savo pirmąjį tarptautinį trofėjų ir pateko į „Eurolygą“. „Monaco sweeps UNICS to lift first-ever EuroCup trophy“. Eurohoops

Antrojo sezono Eurolygoje pabaigoje komanda pateko į finalo ketvertą, vykusį Kaune ir užėmė 3 vietą.Third-Place Game: Monaco gets first Final Four win 

 Sudėtis 

 Laimėjimai 
 Europos taurė: 2020–21 m.
 LNB Pro A: 2022–23, 2023–24 m.
 Prancūzijos A lygos taurė: 1950, 2017–18, 2018–19 m.
 Prancūzijos krepšinio taurė: 2023, 2026 m.
 Prancūzijos II divizionas: 1972–73, 2014–15 m.
 Prancūzijos III divizionas: 2013–14 m.

 Lietuviai 
 Donatas Motiejūnas (2021– m.)

 Treneriai 
Žymesni treneriai:
  Bilas Svikas (1985–1990 m.)
  Žanas Pjeras Boldvinas (1999–2000 m.)
  Filipas Beorčija (2000–2003, 2015 m.)
  Klodas Palansa (2003–2004 m.)
  Stefanas Dao (2004–2007 m.)
  Georgis Adamsas (2007–2010 m.)
  Žanas Mišelis Senegalas (2010–2013 m.)
  Savo Vučevičius (2013–2015 m.)
  Zvezdanas Mitrovičius (2015–2018, 2020–2021 m.)
  Sašo Filipovskis (2018–2019 m.)
  Saša Obradovičius (2019–2020, 2021–2024 m.)
  Vasilis Spanulis (2024–)

 Šaltiniai 

Kategorija:Prancūzijos krepšinio klubai
Kategorija:Monako sportas